Diari Oficial de la Generalitat Valenciana


Sumari del DOGV 2874, del 21-11-1996 (1996/840080)

RESOLUCIÓ de 26 de setembre de 1996, de la presidenta de l'Institut Valencià d'Investigacions Agràries, per la qual es convoquen quatre beques per a realitzar el doctorat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   2874

Data del DOGV
:   21-11-1996

Secció del DOGV
:   ALTRES DISPOSICIONS

Número del document
:   1996/840080


Data del document
:   26-09-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 26 de setembre de 1996, de la presidenta de l'Institut Valencià d'Investigacions Agràries, per la qual es convoquen quatre beques per a realitzar el doctorat.   
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la Llei 4/1991, de la Generalitat Valenciana, de creació de l'IVIA com a entitat autònoma, així com l'article 6 del Reglament de l'Institut, aprovat per Decret 233/91 del Consell, i de conformitat amb l'establert a l'Acord del propi Consell Rector, de 14 d'abril de 1992, pel qual regula l'estada d'estudiants i becaris a l'IVIA (DOGV 1/7/92), va acordar en la seua reunió de 16 de juliol de 1996, convocar quatre beques de doctorat en els temes que s'especifiquen.  
En base al referit Acord, resolc:  
Primer  
Convocar quatre beques de doctorat sobre els temes següents:  
- Diferenciació i detecció d'aïllats del virus de la Sharka (PPV). Resistència "adquirida" en albercoquers.  
- Estudis genètics aplicats a la millora de cítrics.  
- Estudi de l'ús de paràmetres físics, agronòmics i fisiològics per al maneig de cultius ornamentals hidropònics.  
- Estudi de l'eficiència d'ús dels fertilitzants nitrogenats en reg localitzat per goteig en cítrics.  
Segon  
Les beques seran finançades a càrrec del capítol IV dels pressupostos de l'IVIA.  
Tercer  
Les bases de les beques d'aquesta convocatòria són les contingudes a l'annex d'aquest acord.  
València, 26 de setembre de 1996.- La presidenta de l'Institut Valencià d'Investigacions Agràries: Mª Angèls Ramon-Llin Martínez.  
Annex  
Bases de la convocatòria  
1. Objectius de les beques  
L'objectiu de les beques de doctorat és la formació de titulats superiors universitaris mitjançant la realització de la part experimental per a la redacció d'una tesi doctoral a l'IVIA.  
2. Requisits  
Per a optar a estes beques caldrà :  
- Tindre la nacionalitat espanyola.  
- Tindre el títol de llicenciat o d'enginyer superior per a les beques de doctorat.  
Excepcionalment seran considerades les sol·licituds presentades per enginyers superiors que tinguen pendent la qualificació del projecte fi de carrera. En aquest cas la concessió de la beca estarà condicionada a l'obtenció del corresponent títol abans del 30 de novembre de 1996.  
3. Sol·licituds i documentació  
Les sol·licituds han de dirigir-se a la presidenta de l'IVIA i podran presentar-se al registre general de la Conselleria d'Agricultura i Medi Ambient, carrer d'Amadeu de Savoia núm. 2, (València), o al propi IVIA al quilòmetre 4,5 de la carretera de Montcada a Nàquera (Montcada) o per qualsevol dels mitjans establerts a l'article 66 de la Llei de Procediment Administratiu.  
A les sol·licituds s'indicarà la beca a la qual es concorre i el tema i portaran adjunta la documentació següent:  
- Certificat acadèmic complet de les matèries cursades, on figuraran les qualificacions i dates en què es varen obtindre.  
- Curriculum on s'acrediten documentalment altres mèrits.  
Les sol·licituds caldrà presentar-les en el temini dels 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, abans de les 14 hores de l'últim dia.  
4. Selecció de candidats  
Les comissions que avaluaran els mèrits dels aspirants i que elevaran les corresponents propostes a la presidenta de l'IVIA, estaran formades pels següents membres :  
- La directora de l'Institut, com a presidenta.  
- El secretari de l'IVIA, com a secretari.  
- El director de la tesi o de l'estada d'especialització.  
- Dues persones pertanyents al personal investigador de l'IVIA, nomenades pel vicepresident primer de l'IVIA.  
La comissió per a cada una de les beques es reunirà per a la selecció de candidats, alçarà acta de la reunió i farà proposta raonada a la presidenta de l'Institut, 15 dies després de finalitzar el termini de presentació de documentacions.  
Cada comissió tindrà en compte, per a la selecció dels candidats, els següents aspectes :  
- Expedient acadèmic general; atorgant fins un màxim de tres punts.  
- Calificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema. Fins un màxim de tres punts.  
- Coneixement d'idiomes relacionats amb la literatura científica relativa al tema de la beca, valorat bé per certificació acadèmica o per estada a països on eixa llengua siga oficial. Fins un punt.  
- Cursos d'especialització relacionats amb el tema de la beca i altres mèrits. Fins tres punts.  
Per a millor avaluació d'aquest apartat, així com pel de coneixement de llengües, cada comissió podrà convocar aquells candidats que estime oportú per a realitzar una entrevista personal.  
5. Dotació  
La dotació mensual de les beques de doctorat serà inicialment de 107.000 PTA. Les beques inclouran, pel temps de duració de la beca, una assegurança combinada d'accident individual, intervenció quirúrgica i hospitalització.  
6. Duraciò de les beques  
Les beques es concediran per un any i podran prorrogar-se per períodes d'un any fins un màxim de quatres anys.  
7. Caràcter de les beques  
Aquestes beques no estableixen cap relació laboral entre la persona beneficiària i l'IVIA, ni impliquen de part d'aquesta institució cap compromís quant a la posterior incorporació del personal beneficiari a la plantilla pròpia.  
Ja que l'objectiu de les beques és la formació dels beneficiaris no podran obtenir estes beques aquelles persones que hagen tingut prèviament una beca de característiques anàlogues.  
8. Obligacions dels becaris  
La beca és incompatible amb qualsevol altra retribució o ajuda.  
Els becaris han d'estar sotmesos a la normativa per la qual es regula l'estada a l'Institut d'estudiants i becaris, establerta per Acord de 14 d'abril de 1992, del Consell Rector de l'IVIA (DOGV 1/7/92).